
వయస్సును, నిరాశను జయించిన రచయితలకు మరణాలు వుండవు. ఎ.జి.యతిరాజులు వయోభారాన్ని జయించిన రచయిత, అనువాదకుడు. ఆరు దశాబ్దాలుగా అనుసృజన రంగంలో అనితర సాధ్యమైన కృషి చేసిన వారు. అనువాదకునిగా తమిళం, హిందీ భాషల నుంచి తెలుగులోనికీ, తెలుగు, హిందీ భాషల నుంచి తమిళంలోనికీ అనేక పుస్తకాలను అనువదించారు. ఆయన ఫిబ్రవరి 23, 2017న అనారోగ్యంతో చిత్తూరులో మరణించారు. వారి మృతి సాహిత్య రంగానికీ, వామపక్షాల వారికీ తీరని నష్టాన్ని, కష్టాన్ని కలిగించింది. ప్రజాశక్తి సాహిత్య సంస్థ ద్వారా లెక్కలేనన్ని అనువాదాలను తెలుగులో అయన వెలువరించారు. సాహిత్య గ్రంథాలతో బాటూ, పిల్లలకు, పెద్దలకు, ఉపాధ్యాయులకు ఉపయోగపడే ఎన్నో సైన్సు పుస్తకాలను కూడా అనువదించారు. రాయడం కన్నా చదవడానికే ఎక్కువ ఇష్టపడే ఆయన పుస్తకాలు కొనుక్కోవడం కోసమే విజయవాడ, వేలూరు, తిరుపతి, మధురై, చెన్నై లాంటి ఊర్లకు వెళ్లి వివిధ భాషల్లో వచ్చిన కొత్త పుస్తకాలను, కొత్త పత్రికలను సేకరించుకుని సాహిత్య విద్యార్థి లాగా చదువుకునేవారు.తమిళ బాషకు చెందిన ఒక యువకవి కుతూహలాన్ని ఆపుకోలేక ‘‘ఈ వయస్సులో కూడా ఆగకుండా రచనలు చేయడమే గొప్ప విషయం. అయినా ఇప్పుడు మీ అనువాద రచనకు ఇన్ని పుస్తకాలూ, పత్రికలూ చదవడం అవసరమేనా’’ అని అడిగాడు. అప్పుడు యతిరాజులు వారికి మొదట తమిళంలో జవాబు చెప్పాక మళ్ళీ నాకోసం తెలుగులో చెప్పిన మాట నాకు బాగా జ్ఞాపకం వుంది ‘‘బాలాజీ.. రాయడం కోసం నేను ఎప్పుడూ చదవలేదు. కవి, రచయిత, వ్యాసకర్త అనేవాడు కానీ, అనువాదకుడు కానీ.. ఎప్పుడూ తను రాయడం కోసమే పుస్తకాలూ పత్రికలు చదవకూడదు. నిరంతర పఠనం, సాహిత్యంతో బాటూ, సమకాలీన సామాజిక చరిత్రల అధ్యయనం, రోజువారీ జీవితంలో ఒక భాగం కావాలి. అధ్యయనం లోపించినా, సామాజిక పరిణామాల పట్ల అజాగ్రత్తగా ఉన్నా రచయిత తను దారి తప్పటమే కాదు. అంతకన్నా ప్రమాదకరంగా పాఠకుల్ని దారి తప్పిస్తాడు.’’తమిళనాడులోని గుడియాత్తంలో నిరుపేద చేనేత కుటుంబంలో 1935 ఆగస్టు 4న జన్మించిన యతిరాజులు మాతృభాష తెలుగే అయినా తమిళ, హిందీ, ఆంగ్ల భాషల్లోనూ పట్టు సాధించారు. తమిళనాడులోని గుడియాత్తం పట్టణంలో వామపక్ష ఉద్యమంతో సన్నిహిత సంబంధం కారణంగా 15వ ఏట నుంచే ‘జనవాణి’, ‘సందేశం’ పత్రికల ద్వారా తెలుగు అభ్యుదయ సాహిత్యంతో పరిచయం ఏర్పడిందనీ, తెలుగు, హిందీ, తమిళ భాషల్లోని అభ్యుదయ రచనలను ఇతర భాషా పాఠకులకు అందించాలనే లక్ష్యం ఏర్పడిందనీ యతిరాజులు చెప్పేవారు. పలమనేరు బాలాజీ94409 95010

vayassunu, niraasanu jayinchina rachayitalaku maranaalu vundavu. e.ji.yatirajulu vayobhaaraanni jayinchina rachayita, anuvaadakudu. aaru dasaabdaalugaa anusrujana rangamlo anitara saadhyamaina krushi chesina vaaru. anuvaadakunigaa tamilam, hindi bhashala nunchi telugulonikii, telugu, hindi bhashala nunchi tamilamlonikii aneka pustakaalanu anuvadinchaaru. aayana fibravari 23, 2017na anaarogyamtho chitturulo maraninchaaru. vaari mruti saahitya rangaanikee, vaamapakshaala vaarikii teerani nashtaanni, kashtanni kaliginchindi. prajaasakti saahitya samstha dwara lekkalenanni anuvaadaalanu telugulo ayana veluvarinchaaru. saahitya grandhaalatho baatuu, pillalaku, peddalaku, upaadhyaayulaku upayogapade enno sainsu pustakaalanu kuudaa anuvadinchaaru. rayadam kanna chadavadanike ekkuva ishtapade aayana pustakaalu konukkovadam kosame vijayavada, veluru, tirupati, madhurai, chennai lanti oorlaku velli vividha bhaashallo vachina kotta pustakaalanu, kotta patrikalanu sekarinchukuni saahitya vidyaarthi laga chaduvukunevaaru.tamila bashaku chendina oka yuvakavi kutuuhalaanni aapukoleka ‘‘ee vayassulo kuudaa agakunda rachanalu cheyadame goppa vishayam. aina ippudu mee anuvaada rachanaku inni pustakaaluu, patrikaluu chadavadam avasaramena’’ ani adigaadu. appudu yatirajulu vaariki modata tamilamlo jawabu cheppaka mallee nakosam telugulo cheppina maata naaku baga ghnaapakam vundi ‘‘balaji.. rayadam kosam nenu eppuduu chadavaledu. kavi, rachayita, vyaasakarta anevaadu cony, anuvaadakudu cony.. eppuduu tanu rayadam kosame pustakaaluu patrikalu chadavakudadu. nirantara pathanam, saahityamtho baatuu, samakaaleena saamaajika charitrala adhyayanam, rojuwari jeevitamlo oka bhagam kavali. adhyayanam lopinchina, saamaajika parinaamaala patla ajaagrattagaa unna rachayita tanu daari tappatame kaadu. antakanna pramaadakaramgaa paatakulni daari tappistaadu.’’tamilanaadulooni gudiyaattamlo nirupeda chenetha kutumbamlo 1935 aagastu 4na janminchina yatirajulu matrubhasha teluge aina tamila, hindi, aangla bhaashalloonuu pattu saadhinchaaru. tamilanaadulooni gudiyaattam pattanamlo vamapaksha udyamamtho sannihita sambandham kaaranamgaa 15va eta nunche ‘janavani’, ‘sandesam’ patrikala dwara telugu abhyudaya saahityamtho parichayam erpadindanii, telugu, hindi, tamila bhaashallooni abhyudaya rachanalanu itara bhasha paatakulaku andinchaalane lakshyam erpadindanii yatirajulu cheppevaaru. palamaneru balaji94409 95010